text: Slut med fri adgang til skadestuerne
  06 februar 2013 kl. 15.29
  Snart er det slut med at dumpe uanmeldt ind på sygehusene i Region Syddanmark.
  I Region Syddanmark kommer godt 200.000 mennesker på skadestuerne om året.
  I dag kan de møde uanmeldt op, men fremover skal man ringe og få lov til at komme.
  Regionen regner med, at stramningen vil betyde, at hver fjerde patient - altså 50.000 mennesker - kan sorteres fra og enten passe sig selv eller opsøge egen læge dagen efter.
  